Moises Caicedo ħerqan li jingħaqad ma' Manchester United f'Jannar Il-player Ekwadorjan Moises Caicedo huwa ħerqan li jingħaqad ma' Manchester United fit-tieqa tat-trasferimenti ta' Jannar. Iż-żagħżugħ ta' 19-il sena kien qed jissemma' li seta' jingħaqad mar-Red Devils sa minn meta beda jimpressjona bis-sħiħ ma' Independiente del Valle, fejn skorja sitt goals u provda żewġ assists fil-kompetizzjonijiet kollha dan l-istaġun. Caicedo huwa marbut b'kuntratt ma' Independiente sal-2024, iżda l-president tal-club Santiago Morales riċentement ammetta li ż-żagħżugħ x'aktarx jitlaq wara proposta minn club Ewropew. Issa, jidher li Caicedo jixtieq jingħaqad ma' Manchester United, u issa kollox jiddependi mir-Red Devils biex jilħqu ftehim għalih. Man Utd huma lesti li jaqblu fuq ħlas ta' €5m ma' Independiente għall-firma ta' Caicedo, u l-player internazzjonali tal-Ekwador għandu jiffirma ftehim ta' ħames snin f'Old Trafford. Caicedo għamel id-debutt mat-team nazzjonali tal-Ekwador f'Ottubru u diġà rreġistra goal wieħed u tliet assists waqt il-fażi ta' kwalifikazzjoni għat-Tazza tad-Dinja tal-2022.